માલના ટ્રાન્સપોર્ટના વ્યવસાય સાથે સંકળાયેલ દરેક વ્યક્તિએ જે માલની હેરફેર કરવામાં આવતી હોય, જેની ડિલિવરી કરવામાં આવતી હોય, જેનો હેરફેર દરમિયાન સંગ્રહ કરવામાં આવતો હોય તેની માહિતી અને જો માલ મોકલનાર કે લેનાર GST કાયદા હેઠળ નોંધાયેલ હોય તો તેની દરેક બ્રાન્ચ સહિતના GSTના નોંધણી નંબરોની માહિતીનો રેકોર્ડ રાખવાનો રહેશે. બ. વેરહાઉસ કે ગોડાઉનના માલિક કે તેને ચલાવનારે જે સમયગાળા માટે માલનો સંગ્રહ કરેલ હોય તેને લગતા ચોપડા રાખવાના રહેશે જેમાં માલ મોકલવામાં આવ્યો હોય, તેની હેરફેર થયેલ હોય, મેળવવામાં આવેલ હોય કે તેનો નિકાલ કરવામાં આવ્યો હોય તેની માહિતી જાળવવાની રહેશે.